Ifølge OBS-varselet er det underkjølt regn som har ført til svært glatte veier i de nordlige delene av Sør-Østlandet. Det er også fare for underkjølt regn i samme område tirsdag morgen.
Politiet ber folk derfor om å være forsiktige på veiene og betegner kjøreforholdene i deler av Telemark som «helt umulige» på grunn av glatt føre.
Sjekk været lenger nord: Venter full storm i Lofoten tirsdag.
Les også: Våt og stormfull start på uken i Finnmark.
Mandag ettermiddag måtte politiet rykket ut til to utforkjøringer, den ene i Tinn og den andre i Bø.
Veitrafikksentralen opplyser også at de er ute med all mannskap i Sør-Øst for å strø og salte.
– Folk må være forsiktige – saltingen og strøingen kan ha en midlertidig virkning på grunn av nedbøren som kan skylle det bort. Vi opplever at forholdene er mest utfordrende i indre deler av Oppland og Hedmark, sier trafikkoperatør Jeanette Andresen ved Vegtrafikksentralen Sør.
Har du lest denne: Rekordkaldt i Folldal: 31,3 minusgrader.
Veitrafikksentralen i Øst advarer også mot det samme:
– Det er verst i midtre deler av Telemark, og midtre og øvre deler av Buskerud, sier trafikkoperatør Tove Wåsjø hos Vegtrafikksentralen Øst.
– Problemet er mildværet. Snøen som har ligget begynner å gå i oppløsning. Da blir det glient og ekkelt å kjøre. Dette gjelder spesielt sideveiene, men på hovedveiene går det bra, opplyser hun.